อยากสอบถามค่ะ แม่เป็นมะเร็งปอดระยะที่ 4 แม่ให้คีโมมาครบไปแล้วหนึ่งครั้งหกเข็ม ต่อมาก้อนมะขนาดใหญ่ขึ้น จึงมาให้คีโมรอบสอง แต่ให้ไปได้สามเข็ม แพทย์เอ็กเรย์พบว่าก้อนมะเร็งมีขนาดใหญ่ขึ้นไม่ลดลง จึงบอกให้แม่หยุดให้คีโม จึงต้องย้ายโรงพยาบาลไปศูนย์มะเร็งโดยตรง อยากทราบว่าถ้าไปที่ใหม่แพทย์จะให้รักษาด้วยคีโมเหมือนเดิมหรือฉายแสงหรือเปล่าค่ะ หรือว่าหมดทางรักษาแล้ว สุขภาพแม่แข็งแรงดีค่ะ ไม่เป็นผู้ป่วยติดเตียง ขอบค่ะ
สวัสดีคะ เรียนอย่างนี้ค่ะ หลักในการรักษาเรื่องของมะเร็งปอด หรือ มะเร็งของอวัยวะอะไรในร่างกาย จะขึ้นอยู่กับหลักการดังนี้ค่ะตำแหน่งที่เป็นขนาดของก้อนการแพร่กระจายของก้อนมีการกระจายตามหลอดน้ำเหลือง หรือ ทางกระแสเลือดมีการกระจายไปตำแหน่งอื่นๆ หรือไม่ เช่น กระดูก ตับ สมองการรักษา แบ่งเป็นการตัดเอาเนื้อมะเร็งออกการใช้ยาเคมีบำบัดการฉายแสงหรือการฉายแสงร่วมกับยาเคมีบำบัดการกลืนแร่ ในมะเร็งของต่อมไทรอยด์การใช้ฮอร์โมน ในมะเร็งเต้านมที่ตอบสนองต่อฮอร์โมนนี่คือหลักการกว้างๆค่ะดังนั้นสิ่งที่สำคัญที่สุด คือ เนื้อมะเร็งเป็นอะไร และตอบสนองต่อยาหรือ การฉายแสง หรือ ตอบสนองทั้งคู่ถ้ามีการตอบสนองทั้งคู่ก็สามารถที่จะให้คู่กันไปได้ค่ะแต่ถ้าตอบสนองต่ออย่างใดอย่างหนึ่งก็เลือกอย่างนั้นค่ะมะเร็งปอดเอง ส่วนใหญ่เป็นมะเร็งที่กระจายมาจากที่อื่นค่ะ ส่วนน้อยเป็นเรื่องของมะเร็งในปอดเองค่ะ ซึ่งลักษณะของตัวมะเร็งตอบสนองต่อทั้งเรื่องการให้ยาเคมีบำบัด และ การฉายแสงค่ะ แต่เรื่องของอัตราการรอดชีวิตไม่ดีนักค่ะตอนนี้อาจจะต้องพิจารณาในเรื่องของการรักษาแบบประคับประคองคะ คือ การรักษาแบบให้ผู้ป่วยไม่มีความเจ็บปวดหรือทรมานจากทั้งตัวโรคและการรักษาที่ได้รับค่ะเช่น การให้ยาแก้ปวดอย่างแรงเพื่อระงับปวด เป็นต้นค่ะควรจะมองไว้หลายๆ ทางเลือกนะค่ะ